A blue and white shield with flowers

Description automatically generated

PROJEKTS uz 13.03.2024.

vēlamais izskatīšanas datums FK komitejā – 20.03.2024.

domē – 28.03.2024.

sagatavotājs un ziņotājs: I.Pelcmane

LĒMUMS

Ādažos, Ādažu novadā

Datums skatāms laika zīmogā                                                    Nr. {{DOKREGNUMURS}}

**Par dalību** **Eiropas Savienības Atveseļošanas fonda projektā “****Digitālā darba ar jaunatni sistēmas attīstība pašvaldībās”**

Pašvaldība ir saņēmusi Jaunatnes starptautisko programmu aģentūras (turpmāk – JSPA) aicinājumu dalībai Eiropas Savienības Atveseļošanas fonda projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās” (turpmāk – Projekts), kura mērķis ir izveidot mūsdienīgu, elastīgu, ilgtspējīgu, uz mērķa grupas problēmu risinājumiem vērstu digitālā darba ar jaunatni sistēmu pašvaldībās, to sasaistot ar citiem pašvaldības pakalpojumiem (t.sk. e-pakalpojumu attīstību) un jauniešu vajadzībām, lai nodrošinātu jauniešiem plašas iespējas attīstīt un pielietot savas digitālās prasmes, jo īpaši jauniešiem ar ierobežotām iespējām, t.sk. jauniešiem no sociāli maz aizsargātām grupām, ievērojot viņu vajadzības. Projekta pieteikuma iesniegšanas termiņš 2024. gada 15. aprīlis.

Projekta ietvaros pašvaldība veicinās darbam ar jaunatni pamatuzdevumu un jaunatnes politikas pamatprincipu izpildi, ko nosaka Jaunatnes likuma 2.1 panta 3. un 4. apakšpunkts.

Jaunatnes likuma 5. pants nosaka, ka pašvaldība veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus, plāno darbu ar jaunatni, kā arī nodrošina institucionālu sistēmu darbam ar jaunatni. Minētā likuma 2.1 pants 4. apakšpunkts nosaka pamatuzdevumus darbam ar jaunatni.

Projekta ietvaros pašvaldība paredz izpildīt Valsts kontroles revīzijas “Vai pašvaldību veiktās darbības nodrošina iedzīvotāju līdzdalību un informētību?” ieteikumu 11. punktu (t.i., uzlabot digitālajā darbā ar jaunatni iesaistīto darbinieku kompetenci).

Projekta īstenošana paredzēta no 2024. gada -vidus līdz 2025. gada vidum (provizoriski), kur 2026. gada janvāris (provizoriski) paredzēts īstenotā individuālā plāna rezultātu apkopošanai un pašvaldības ziņojuma iesniegšanai JSPA.

Projektam pieejamais attiecināmais Atveseļošanas fonda finansējums visiem sadarbības partneriem ir 2 872 000,00 *euro* (apstiprināts ar Atveseļošanas fondu un Nozares ministrijas 2023. gada 4. decembra atzinumu Nr. 4-28e/23/3256).

Ādažu novada pašvaldībai Projekta ietvaros **pieejamais** **finanšu atbalsts** ir **33807,57 *euro***. Summa neiekļauj pievienotās vērtības nodokli (turpmāk – PVN) un Projekta ietvaros radušās PVN izmaksas pašvaldībaijāsedz no saviem līdzekļiem. Projekta aktivitātēs minimālais iesaistāmo mērķa grupas jauniešu skaits – 142.

Balstoties uz Centrālās statistikas pārvaldes 05.01.2024. datiem Ādažu novada pašvaldībā ir 2839 jaunieši. Attiecīgi pieejamais maksimālais Projekta finansējums ir reizinājums starp pieejamo finansējumu par vienu[[1]](#footnote-1) pašvaldības teritorijā reģistrēto jaunieti un jauniešu skaitu pašvaldībā.

Projekta ietvaros **pašvaldība ir** **atbildīga** par digitālā darba ar jaunatni sistēmas attīstību savā pašvaldībā. Tas ietver:

1. 6 - 8 pašvaldības deleģētu pārstāvju dalību projektā paredzētajās mācībās kompetenču un prasmju celšanai un līdzdalībai projekta īstenošanai pašvaldībā;
2. individuālo pašvaldības plānu digitālā darba ar jaunatni sistēmas attīstībai izstrādi, balstoties uz mācībās apgūto, nodrošinot efektīvu esošo resursu izmantošanu un starpinstitūciju sadarbību (turpmāk – individuālais plāns) un attiecīgi šī individuālā plāna īstenošanu;
3. dalību monitoringa - digitālā darba ar jaunatni sistēmas veiktspējas novērtēšanā - ietvara izveidē sniedzot pašvērtējumu par situāciju digitālā darba ar jaunatni jomā pašvaldībā;
4. dalību JSPA nodrošinātajās mentoringa aktivitātēs digitālā darba ar jaunatni nepieciešamību apzināšanai pašvaldības individuālais plāna izstrādei un realizēšanai;
5. pašvaldības individuālā plāna ieviešanas ietvaros radušos pievienotās vērtības nodokļa (turpmāk – PVN) izmaksu segšanu no saviem līdzekļiem;
6. projekta publicitātes nodrošināšanu un dalību JSPA rīkotajos informatīvajos un rezultātus popularizējošos pasākumos projekta norises laikā un pēc tā;
7. pašvaldības ziņojuma par individuāla plāna īstenošanas rezultātiem, rezultatīvajiem rādītājiem, īstenotajām aktivitātēm sagatavošanu un iesniegšanu JSPA;
8. pēc projekta noslēguma tā rezultātu ilgtspējas nodrošināšanu, tai skaitā nodrošinot projekta ietvaros iegādātā IKT aprīkojuma un izveidotās digitālā darba ar jaunatni vides darbību vismaz 3 gadus pēc projekta beigām. Iegādātais IKT aprīkojums paliks pašvaldības īpašumā.

Rezultātā, Ādažu novada pašvaldībai īstenojot projektu, tā aktivitātēs būtu **jāiesaista vismaz 5% no jauniešu skaita pašvaldībā**, kas ir vecumā no 13 līdz 25 gadiem, t.sk. jaunieši ar ierobežotām iespējām, t.i. **142 jaunieši**. Rezultāta sasniegšanas vai pārsniegšanas gadījumā pašvaldībai būs pieejams augstāk norādītais finanšu atbalsts. Mazāka iesaistīto jauniešu skaita gadījumā paredzams finanšu atbalsta samazinājums.

Projekta izpildes rezultātā pašvaldībā uzlabota digitālajā darbā ar jaunatni iesaistīto darbinieku kompetence, izveidots plāns digitālajam darbam ar jaunatni sistēmas attīstībai pašvaldībā.

Dalība Projektā atbilst Ādažu novada Attīstības programmas (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldības likuma 4. panta pirmās daļas 8. punktu, Jaunatnes likuma 5.pantu, Finanšu komitejas 20.03.2024. atzinumu, Ādažu novada pašvaldības dome

**NOLEMJ:**

1. Konceptuāli atbalstīt Ādažu novada pašvaldības dalību Eiropas Savienības Atveseļošanas fonda projektā “Digitālā darba ar jaunatni sistēmas attīstība pašvaldībās”.
2. Centrālās pārvaldes Izglītības un jaunatnes nodaļai līdz 2024.gada 15.aprīlim izveidot Projekta grupu dalībai Projektā paredzētajās mācībās kompetenču un prasmju celšanai un līdzdalībai projekta īstenošanai pašvaldībā, sagatavot Projekta pieteikumu un organizēt nosūtīšanu Jaunatnes starptautisko programmu aģentūrai e-adresē.
3. Projekta apstiprināšanas gadījumā:
   1. noteikt, ka par 1. punktā noteiktā projekta īstenošanu atbild Izglītības un jaunatnes nodaļas jaunatnes lietu speciāliste;
   2. pašvaldības domes priekšsēdētājai parakstīt ar 1. punktā noteiktā projekta īstenošanu saistītos dokumentus.
4. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.17. Projektu īstenošana projektu konkursā “Atbalsts jaunatnes politikas īstenošanai vietējā līmenī”” (atbildīgais – Izglītības un jaunatnes nodaļa; izpildes termiņš 2024.-2027.; Finanšu resursi – ES fondu finansējums, Pašvaldības finansējums; Iznākuma rādītāji – Projektu ietvaros pašvaldība paredz organizēt darba grupas, iesaistot pašvaldības darbiniekus, jomas speciālistus, NVO un privātpersonas, t.sk. piesaistīt finanšu līdzekļus speciālistu un ārpakalpojumu apmaksai, u.tml.).
5. Projekta apstiprināšanas gadījumā paredzēt 2025. gada Izglītības un jaunatnes nodaļas budžetā 7099,59 *euro*, lai segtu projekta ietvaros radušās PVN izmaksas, kā arī priekšfinansējumu 10% no projekta piešķirtā finansējuma 3380,78 *euro*, kas tiks atmaksāti pašvaldībai pēc projekta noslēguma atskaišu apstiprināšanas 2026. gada sākumā.
6. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Aritmētiskajā summas aprēķinā par vienu jaunieti izmantotais decimāldaļskaitlis ir 11,9082665428295. Pieejamā finansējuma summa EUR noapaļota līdz diviem cipariem aiz komata. [↑](#footnote-ref-1)